CELEX: 62020TN0284
Language: hu
Date: 2020-05-13 00:00:00
Title: T-284/20. sz. ügy: 2020. május 13-án benyújtott kereset – Klaus Berthold kontra EUIPO – Thomann (HB Harley Benton)

6.7.2020   
            
            
               HU
            
            
               Az Európai Unió Hivatalos Lapja
            
            
               C 222/36
            
         
      2020. május 13-án benyújtott kereset – Klaus Berthold kontra EUIPO – Thomann (HB Harley Benton)
      (T-284/20. sz. ügy)
      (2020/C 222/39)
      A keresetlevél nyelve: német
      
         Felek
      
      
         Felperes: Klaus Berthold Besitzgesellschaft GmbH & Co. KG (Thalhausen, Németország) (képviselő: E. Strauß ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Thomann GmbH (Burgebrach, Németország)
      
         Az EUIPO előtti eljárás adatai
      
      
         A vitatott védjegy jogosultja: a fellebbezési tanács előtti eljárásban részt vevő másik fél
      
         A vitatott védjegy: a HB Harley Benton ábrás védjegy Európai Uniót megjelölő nemzetközi lajstromozása – az Európai Uniót megjelölő, 1 380 752. sz. nemzetközi lajstromozás
      
         Az EUIPO előtti eljárás: felszólalási eljárás
      
         A megtámadott határozat: az EUIPO negyedik fellebbezési tanácsának 2020. március 11-én hozott határozata (R 1359/2019-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot és adjon helyt a 25. osztályba tartozó áruk tekintetében bejegyzett, az Európai Uniót megjelölő, 1 380 752. sz. nemzetközi lajstromozás ellen benyújtott felszólalásnak;
               
            
                  —
               
               
                  kötelezze az EUIPO-t arra, hogy tagadja meg a 25. osztályba tartozó áruk tekintetében az Európai Uniót megjelölő, 1 380 752. sz. nemzetközi lajstromozást;
               
            
                  —
               
               
                  a fellebbezési eljárásban részt vevő másik felet kötelezze az EUIPO előtti eljárás költségeinek viselésére, az alperest pedig adott esetben kötelezze a jelen eljárás költségeinek viselésére.
               
            
         Jogalapok
      
      
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése;
               
            
                  —
               
               
                  az (EU) 2017/1001 európai parlamenti és tanácsi rendelet 8. cikke (4) bekezdésének megsértése.